˟ Համոզված եմ, որ Թեհմինայի, Մարգարիտայի, Մարտինի և մյուսների անունների հիշատակումն ակնհայտ անամոթ կեղծիք է ինչ-որ մեկի կամ ինչ-որ անձանց կողմից կատարված. իսկ հատկապես նրանց անունների հիշատակումը՝ ոչ աննպատակ, թեպետ այսօր ինձ համար էլ այնքան էլ պարզ չէ այդ նպատակը. եթե նույնիսկ նամակի հեղինակները նրանց վկայակոչելով, ցանկացել են «հասկացնել», որ այդ մարդիկ պ-ն Ղուկասյանի կողմնակիցներն են, հետևաբար մյուսների հակառակորդները, և առնչություն ունեն նամակի հետ, կամ հավանություն են տալիս նամակին, ապա դա էլ այնքան «խելքի մոտ» չէ, քանզի այնպես չէ, որ նրանք բոլորն էլ «դոշները դեմ տված» պաշտպանում են (թեկուզ ներքուստ) պ-ն ռեկտորի բոլոր, մասնավորապես նրա ոչ իրավաչափ գործելակերպը՝ գործողությունները, իսկ մի մասի համար էլ բոլորովին էլ մեկ է, թե պ-ն Ղուկասյանը կամ մյուսները ինչով են զբաղված… Մի խոսքով, ինչքան խորանում ես, այնքան ավելի ու ավելի ես համոզվում, որ զրպարտչագրի հեղինակները մեղմ ասած աչքի չեն ընկնում մտավոր բարձր կարողություններով… Ամենայն հավանականությամբ այստեղ պարզապես գործ ունենք մի շատ պրիմիտիվ կեղծիքի հետ…